LIETUVOS RESPUBLIKOS

VIDAUS REIKALŲ MINISTRas

ĮSAKYMAS

DĖL FINANSAVIMO SUMAŽINIMO Klaipėdos rajono savivaldybės administracijOS ĮGYVENDINAMAM PROJEKTUI NR. VP3-1.2-VRM-01-R-31-018, Lietuvos Respublikos vidaus reikalų ministro 2011 m. rugsėjo 26 d. įsakymo Nr. 1V-710 „Dėl finansavimo skyrimo projektui, finansuojamam pagal 2007–2013 M. Sanglaudos skatinimo veiksmų programos 1 prioriteto „Vietinė ir urbanistinė plėtra, kultūros paveldo ir gamtos išsaugojimas bei pritaikymas turizmo plėtrai“ įgyvendinimo priemonę VP3-1.2-VRM-01-R „Prielaidų spartesnei ūkinės veiklos diversifikacijai kaimo vietovėse sudarymas“ PAKEITIMO IR EUROPOS SĄJUNGOS FINANSINĖS PARAMOS BEI BENDROJO FINANSAVIMO LĖŠŲ grąžinimo

2014 m. sausio 29 d. Nr. 1V-38

Vilnius

Vadovaudamasis Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 „Dėl Projektų administravimo ir finansavimo taisyklių patvirtinimo“, 198.2 papunkčiu, Finansinės paramos, išmokėtos ir (arba) panaudotos pažeidžiant teisės aktus, grąžinimo į Lietuvos Respublikos valstybės biudžetą taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 „Dėl Finansinės paramos, išmokėtos ir (arba) panaudotos pažeidžiant teisės aktus, grąžinimo į Lietuvos Respublikos valstybės biudžetą taisyklių patvirtinimo“, 5.2.2, 8.4 papunkčiais, 2007–2013 metų Europos Sąjungos struktūrinės paramos grąžintinų ir grąžintų lėšų administravimo ir grąžintinų ir grąžintų lėšų ataskaitos rengimo taisyklių, patvirtintų Lietuvos Respublikos finansų ministro 2010 m. birželio 4 d. įsakymu Nr. 1K-184 „Dėl 2007–2013 metų Europos Sąjungos struktūrinės paramos grąžintinų ir grąžintų lėšų administravimo ir grąžintinų ir grąžintų lėšų ataskaitos rengimo taisyklių patvirtinimo“, 14.2.2 papunkčiu, Metodinių pažeidimų tyrimo ir nustatymo rekomendacijų, patvirtintų Lietuvos Respublikos finansų ministro 2009 m. gegužės 29 d. įsakymu Nr. 1K-173 „Dėl Metodinių pažeidimų tyrimo ir nustatymo rekomendacijų patvirtinimo“, 28 punktu, atsižvelgdamas į viešosios įstaigos Centrinės projektų valdymo agentūros (toliau – Agentūra) direktoriaus 2013 m. gruodžio 20 d. įsakymą Nr. 2013/8-1-33 „Dėl pažeidimo projekte „Drevernos bendruomeninės ir viešosios infrastruktūros modernizavimas“, projekto Nr. VP3-1.2-VRM-01-R-31-018“, (toliau – Projektas) ir šiuo įsakymu patvirtintą Pažeidimo tyrimo išvadą Nr. VP3-1.2-VRM-01-R-31-018/IT01, joje nurodytas faktines pažeidimo tyrimo aplinkybes – Klaipėdos rajono savivaldybės administracija (toliau – Projekto vykdytojas), apmokėdama techninių projektų parengimo paslaugas anksčiau, nei tai buvo numatyta 2011 m. balandžio 12 d. viešojo pirkimo-pardavimo sutartyje Nr. AS-259, pažeidė Lietuvos Respublikos viešųjų pirkimų įstatymo 3 straipsnio 1 dalies ir 18 straipsnio 8 dalies nuostatas, taip pat į Agentūros patvirtintą bendrą netinkamų finansuoti išlaidų sumą – 1 116,35 Lt (vieną tūkstantį vieną šimtą šešiolika litų 35 ct) bei į Agentūros siūlymus sumažinti Projekto finansavimą netinkamų finansuoti išlaidų dalimi ir susigrąžinti sumokėtų lėšų dalį, išskaičiuojant ją iš Projekto vykdytojo tarpiniuose mokėjimo prašymuose nurodytų sumų:

1. S u m a ž i n u Projektui skirtą finansavimo lėšų sumą – 1 032,62 Lt (vienu tūkstančiu trisdešimt dviem litais 62 ct), iš kurių 948,89 Lt (devyni šimtai keturiasdešimt aštuoni litai 89 ct) – Europos Sąjungos lėšos, 83,73 Lt (aštuoniasdešimt trys litai 73 ct) – bendrojo finansavimo lėšos, ir nustatau naują Projektui skirtą finansavimo lėšų sumą – iki 2 011 804,38 Lt (dviejų milijonų vienuolikos tūkstančių aštuonių šimtų keturių litų 38 ct)

2. P a k e i č i u Lietuvos Respublikos vidaus reikalų ministro 2011 m. rugsėjo 26 d. įsakymą Nr. 1V-710 „Dėl finansavimo skyrimo projektui, finansuojamam pagal 2007–2013 m. Sanglaudos skatinimo veiksmų programos 1 prioriteto „Vietinė ir urbanistinė plėtra, kultūros paveldo ir gamtos išsaugojimas bei pritaikymas turizmo plėtrai“ įgyvendinimo priemonę VP3-1.2-VRM-01-R „Prielaidų spartesnei ūkinės veiklos diversifikacijai kaimo vietovėse sudarymas“ ir išdėstau jį nauja redakcija:

„LIETUVOS RESPUBLIKOS

VIDAUS REIKALŲ MINISTRAS

ĮSAKYMAS

DĖL FINANSAVIMO SKYRIMO PROJEKTUI, FINANSUOJAMAM PAGAL 2007–2013 M. SANGLAUDOS SKATINIMO VEIKSMŲ PROGRAMOS 1 PRIORITETO „VIETINĖ IR URBANISTINĖ PLĖTRA, KULTŪROS PAVELDO IR GAMTOS IŠSAUGOJIMAS BEI PRITAIKYMAS TURIZMO PLĖTRAI“ ĮGYVENDINIMO PRIEMONĘ VP3-1.2-VRM-01-R „PRIELAIDŲ SPARTESNEI ŪKINĖS VEIKLOS DIVERSIFIKACIJAI KAIMO VIETOVĖSE SUDARYMAS“

Vadovaudamasis Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 „Dėl Projektų administravimo ir finansavimo taisyklių patvirtinimo“, 100 ir 101 punktais, 2007–2013 m. Sanglaudos skatinimo veiksmų programos 1 prioriteto „Vietinė ir urbanistinė plėtra, kultūros paveldo ir gamtos išsaugojimas bei pritaikymas turizmo plėtrai“ įgyvendinimo priemonės VP3-1.2-VRM-01-R „Prielaidų spartesnei ūkinės veiklos diversifikacijai kaimo vietovėse sudarymas“ projektų finansavimo sąlygų aprašo, patvirtinto Lietuvos Respublikos vidaus reikalų ministro 2008 m. gruodžio 9 d. įsakymu Nr. 1V-446 „Dėl 2007–2013 m. Sanglaudos skatinimo veiksmų programos 1 prioriteto „Vietinė ir urbanistinė plėtra, kultūros paveldo ir gamtos išsaugojimas bei pritaikymas turizmo plėtrai“ įgyvendinimo priemonės VP3-1.2-VRM-01-R „Prielaidų spartesnei ūkinės veiklos diversifikacijai kaimo vietovėse sudarymas“ projektų finansavimo sąlygų aprašo patvirtinimo“, 65 punktu ir atsižvelgdamas į Centrinės projektų valdymo agentūros 2011 m. rugsėjo 8 d. projekto paraiškos Nr. VP3-1.2-VRM-01-R-31-018 tinkamumo finansuoti vertinimo ataskaitą,

s k i r i u finansavimą regionų projektų planavimo būdu pateiktam Klaipėdos rajono savivaldybės administracijos projektui „Drevernos bendruomeninės ir viešosios infrastruktūros modernizavimas“ (projekto kodas Nr. VP3-1.2-VRM-01-R-31-018) įgyvendinti – iki 2 011 804,38 Lt (dviejų milijonų vienuolikos tūkstančių aštuonių šimtų keturių litų 38 ct) iš Vidaus reikalų ministerijos programos „Regionų plėtros ir Europos Sąjungos struktūrinės paramos programų įgyvendinimo užtikrinimas“ (programos kodas 03.03) pagal priemonę „Mažinti gyvenimo aplinkos ir kokybės skirtumus tarp pagrindinių ir likusių šalies miestų ir sudaryti prielaidas spartesnei ūkinės veiklos diversifikacijai kaimo vietovėse“ (priemonės kodas 01-01-02) finansuoti:

1. iš Europos Sąjungos lėšų (finansavimo šaltinio kodas 1.3.2.3.1) – iki 1 848 685,11 Lt (vieno milijono aštuonių šimtų keturiasdešimt aštuonių tūkstančių šešių šimtų aštuoniasdešimt penkių litų 11 ct);

2. iš bendrojo finansavimo lėšų (finansavimo šaltinio kodas 1.2.2.3.1) – iki 163 119,27 Lt (vieno šimto šešiasdešimt trijų tūkstančių vieno šimto devyniolikos litų 27 ct).“

3. N u s t a t a u grąžintiną Projekto vykdytojui išmokėtą Europos Sąjungos lėšų dalį – 948,89 Lt (devynis šimtus keturiasdešimt aštuonis litus 89 ct) ir bendrojo finansavimo lėšų dalį – 83,73 Lt (aštuoniasdešimt tris litus 73 ct), išskaičiuotinas iš sumų, nurodytų Projekto vykdytojo Agentūrai teikiamuose tarpiniuose mokėjimo prašymuose.

4. Šis įsakymas gali būti skundžiamas teisės aktų nustatyta tvarka.

Vidaus reikalų ministras	Dailis Alfonsas Barakauskas